Priekšlikums Eiropas Parlamenta un Padomes regula ar ko groza Regulu (EK) Nr. 1606/2002 par starptautisko grāmatvedības standartu piemērošanu attiecībā uz Komisijai piešķirtajām ieviešanas pilnvarām /* COM/2006/0918 galīgā redakcija - COD 2006/0298 */





[pic] | EIROPAS KOPIENU KOMISIJA | Briselē, 22.12.2006 COM(2006) 918 galīgā redakcija 2006/0298 (COD) Priekšlikums EIROPAS PARLAMENTA UN PADOMES REGULA ar ko groza Regulu (EK) Nr. 1606/2002 par starptautisko grāmatvedības standartu piemērošanu attiecībā uz Komisijai piešķirtajām ieviešanas pilnvarām (iesniegusi Komisija) 2006/0298 (COD) Priekšlikums EIROPAS PARLAMENTA UN PADOMES REGULA ar ko groza Regulu (EK) Nr. 1606/2002 par starptautisko grāmatvedības standartu piemērošanu attiecībā uz Komisijai piešķirtajām ieviešanas pilnvarām EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 95. panta 1. punktu, ņemot vērā Komisijas priekšlikumu[1], ņemot vērā Eiropas Ekonomikas un sociālo lietu komitejas atzinumu[2], saskaņā ar Līguma 251. pantā noteikto procedūru, tā kā: (1) Regulā (EK) Nr. 1606/2002[3] ir paredzēts, ka noteikti pasākumi ir jāpieņem saskaņā ar Padomes 1999. gada 28. jūnija Lēmumu 1999/468/EK, ar ko nosaka Komisijai piešķirto ieviešanas pilnvaru īstenošanas kārtību[4]. (2) Lēmumu 1999/468/EK grozīja ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot vispārējus īstenošanas pasākumus, kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, tostarp svītrot dažus šādus elementus vai papildināt aktu, iekļaujot jaunus nebūtiskus elementus. (3) Saskaņā ar Eiropas Parlamenta, Padomes un Komisijas kopīgo deklarāciju[5] par Lēmumu 2006/512/EK spēkā esošie tiesību akti ir jāpielāgo saskaņā ar piemērojamām procedūrām. Minētajā deklarācijā ir norādīts steidzami pielāgojamo tiesību aktu saraksts, kurā iekļauta arī Regula (EK) Nr. 1606/2002. (4) Jo īpaši Komisijai jāpiešķir pilnvaras lemt par starptautisko grāmatvedības standartu piemērojamību Kopienā. Ievērojot to, ka minētie pasākumi ir vispārīgi un paredzēti Regulas (EK) Nr. 1606/2002 papildināšanai ar jauniem, mazāk būtiskiem elementiem, tie jāpieņem saskaņā ar regulatīvo kontroles procedūru, kas ir paredzēta Lēmuma 1999/468/EK 5.a pantā. (5) Var rasties situācijas, kad nesen pieņemtus grāmatvedības standartus, esošo grāmatvedības standartu grozījumus vai esošo grāmatvedības standartu skaidrojumus saskaņā ar jauno procedūru Eiropas Savienībā nevar pieņemt līdz kalendārā gada beigām. Ieguldītāji var neizprast šādu situāciju zaudēt uzticību, jo uzņēmējsabiedrībām būs jāturpina piemērot iepriekšējos grāmatvedības standartus vai skaidrojumus, kas jau ir novecojuši. Šādos apstākļos, ņemot vērā steidzamību, ir nepieciešams atļaut Komisijai pieņemt pasākumus Regulas 1606/2002 ieviešanai saskaņā ar Lēmuma 1999/468/EK 5.a panta 6. punktā paredzēto procedūru. (6) Tāpēc atbilstīgi jāgroza Regula (EK) Nr. 1606/2002, IR PIEŅĒMUŠI ŠO REGULU. 1. pants Regulu 1606/2002 groza šādi. (1) Regulas 3. panta 1. punktu groza šādi: a) vārdus „Saskaņā ar 6. panta 2. punktā noteikto procedūru” svītro; b) pievieno šādu teikumu: „Pasākumus, kas paredzēti, lai grozītu nebūtiskus šīs regulas elementus, to papildinot, pieņem saskaņā ar 6. panta 2. punktā minēto regulatīvo kontroles procedūru.” (2) Regulas 6. pantu groza šādi: a) ar šādu tekstu aizstāj 2. punktu: „2. Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. panta noteikumus. Īpašos un pienācīgi pamatotos gadījumus nenovēršamu steidzamu iemeslu dēļ Komisija var izmantot Lēmuma 1999/468/EK 5.a panta 1., 2., 4. un 6. punktu.” b) Minētā panta 3. punktu svītro. 2. pants Šī regula stājas spēkā […] dienā pēc tās publicēšanas Eiropas Savienības Oficiālajā Vēstnesī . Regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — Priekšsēdētājs Priekšsēdētājs [1] OV C […], […]., […]. lpp. [2] OV C […], […]., […]. lpp. [3] OV L 243, 11.9. 2002., 1. lpp. [4] OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.). [5] OV C 255, 21.10.2006., 1. lpp.